open-index/open-wikipedia-markdown huggingface dataset:
Dampslupp

**Dampslupp** er et mindre dampskip fra midten av 1800-tallet som også var den enkleste typen blant dampfartøyene i Norge. Som et fartøy for passasjer- og godsbefordring hadde denne typen vært hyppige brukt langs kysten og på elvene samt sjøene i Norge.

Dampsluppen som forresten ofte var ansett for være elegant, var en åpen båt uten overdekt rom med dørken under vannlinjen, og under dørken var det verken plass for gods eller maskineri. Maskineriet stod synlig midtskips uten vesentlige beskyttelse mot vær med en tynn skorstein som blikkfang. Skipperen som styrte dampsluppen stod på en plattform midtskips, men på de minste hadde styreposisjonen vært flyttet til akter. Dampsluppen oftest er grunt og smalt i sammenligning med andre dampfartøyer i sin samtid.

Som en typisk «bybåt» var denne typen egnet for passasjertransport og dermed var for det meste benyttet i innelukket farvann, spesielt i større havnebyer. Et kalesje kalt «solseil» med seilduk reist på et rammeverk langs hele båten eller den forreste halvdelen gav passasjerene litt vern mot vind og vær. I senere tid hadde enkle overbygg vært reist på dampsluppene, men gjerne ikke for høye eller for tunge.

En av de norske dampsluppene som er kjent, var den første propellbåten på innsjøen Mjøsa, D/S Lettvindt bygget i 1867 for gods- og passasjerfrakt. De første lokalbåtene på Mjøsa var dampsluppene  med åpent dekk for gods forut og en enkel salong som ikke utgjort en del av skroget, akterut for passasjerene.

## Litteratur
* *Damp- og motorbåter på Mjøsa* Arne Julsrud Berg 1996
Twenty20-VM i cricket for menn

**Twenty20-VM i cricket for menn**, offisielt **ICC World Twenty20**, er verdensmesterskap i Twenty20-cricket. Mesterskapet arrangeres av det internasjonale cricketforbundet og består av 12 landslag som spiller kamper over 20 overe.

## Arrangerte mesterskap
Den første turneringen ble arrangert i Sør-Afrika i 2007, hvor India slo Pakistan med 5 poeng i finalen i Johannesburg.

## Eksterne lenker
*
Russefestivalen

**Russefestivalen** er en lukket festival kun for russ.

Festivalen ble nedlagt i 1993, men gjenstartet i 2009. Festivalen er potensielt Norges største russefestival med en kapasitet på 16&nbsp;000 gjester. Den blir avholdt på Hellerudsletta, et område på 375&nbsp;000m² I 2009 ble festivalen arrangert 15. – 16. mai.

## Artistliste
### 2009
*Samsaya
*Manatee Racket
*Dance Floor Magnets
*Chris Lee
*Freddy And The Casuals
*Madcon
*Fragma
*Bjørn Rosenstrøm
*Vengaboys
*Hermes House Band

## Eksterne lenker
*
3. Skien

**3. Skien speidergruppe** (grunnlagt 14. april 1914) er en speidergruppe under Grenland krets av Norges speiderforbund. Gruppa holder til i ungdomshuset vis-à-vis Skien kirke i Skien sentrum.

## Historikk
3. Skien ble opprettet våren 1914 da en patrulje fra Duestien og to fra Bakken begynte å samarbeide. Stiftelsesdagen var 14. april. Første leder var Karl Thunes. I starten ble patruljemøtene holdt hjemme hos patruljeførerne, mens troppsmøtene ble holdt i Frelsesarmeens lokale på Bakken. Den eldste patruljen fikk navnet Bever, og patruljen Ørn ble stiftet få dager etter. I 1918 ble gruppen meldt inn i speiderforbundet som den tredje gruppen i Skien, derav navnet 3. Skien. Gruppen drev speiderarbeid fram til sommeren 1941, da nazistene forbød speiderbevegelsen. Gruppa ble gjenopprettet etter krigen i 1945, og har hatt kontinuerlig drift til dags dato. Gruppa har deltatt på alle landsleirer i speiderforbundets regi, samt mange andre leirer i inn- og utland. Gruppa har for tiden rundt 35 medlemmer i ulveflokk, speidertropp og roverlag. Gruppa feiret sitt 95-årsjubileum i 2009, og er Grenland krets' eldste gruppe, og er blant de eldste gruppene i landet.

## Gruppeledere
Før 1950 ble stillingen gruppeleder kalt troppsleder siden det kun eksisterte en speidertropp.
*Karl Thunes (1914–1916)
*Henrik Henriksen (1916–1917)
*Herman Timm (1917–1922)
*Gustav Andersen (1922–1923)
*Sigbjørn Ording (1923–1925)
*Sigurd Høiseth (1925–1926)
*Einar Brynhildsen (1926–1929)
*Erling Follegg (1930)
*Finn Karlsen (1931–1932)
*Omar Salomonsen (1933–1941)
*Sigurd Hansen (1945–1946)
*Erik Røed (1946–1956)
*Per Gundersen (1956–2000)
*Reidulf Tangen (2000–)

## Kjente medlemmer
*Magne Kortner (lokalhistoriker)
*Jan Terje Olsen (tidligere ordfører i Skien)

## Kilder
*3. Skien 1914-1964* av 3. Skien
Slettdekker

**Slettdekker** er et skip med et eget dekksarrangement eller et lokalskip av type dampskip eller hjuldamper fra 1800-tallet og 1900-tallet i Norge og andre land. Dekksarrangementet på denne typen er beskrevet som ett gjennomgående, ubrutt dekk fra baug til hekk, som også er hoveddekket med stort fribord over vannlinjen.

De fleste dampskipene som kom til Norge var av denne typen ettersom denne typen hadde stor nok sjødyktighet for ferd langs den norske kysten som kunne være krevende for fartøyer. Behovet for større drivkraft på dampskipene gjorde det nødvendig å flytte maskinrommet ned i skroget, og hoveddekket måtte heves for fri passasje fra baug til hekk. De første slettdekkerne hadde ikke dekkshus, men oppbygg av lett konstruksjon som kom til etter hvert som mastene for seilføring med tiden ble fjernet.

Med tiden kom propelldrift, og større varianter av skipstypen som gjorde det mulig å ha større overbygg oppå hoveddekket som hadde nedganger til hver av de atskilte seksjonene i skroget, og det ble vanlig med lasterom foran og bak maskinrommet. 

De fleste slettdekkerne fra 1900-tallet som også var lokalbåter på de norske fjordene, hadde fått styrehus midtskips og et promenadedekk ovenpå dekkshuset akterut på skipet. Promenadedekket var meget populært blant turister, og på folketunge var dette dekket omtalt som «korga» på Vestlandet.

I mellomkrigstiden var denne typen bygd som motorfartøy til lokalfart, turistruter og ferjeruter på Vestlandet, som et komfortabelt fartøy for passasjertransport var det mulig å ha lukeåpninger med dekorerte glass som slapp ned dagslys til oppholdsrommene under hoveddekket.
Verdensmesterskapet i cricket

:*For VM i 20-over cricket, Twenty20, se [[ICC World Twenty20]]*

**VM i cricket**, offisielt **ICC Cricket World Cup**, er det største mesterskapet som arrangeres innen en-dags cricket, 50 overe, for landslag. Det første VM ble arrangert i 1975, og det har siden blitt arrangert elleve mesterskap, det siste i England og Wales i 2019. Australia har flest titler, med fem.

VM 2011 ble arrangert i India, Sri Lanka og Bangladesh. Pakistan var opprinnelig også nevnt som arrangørland, men grunnet den usikre sikkerhetssituasjonen i landet tok man avgjørelsen å flytte kampene fra landet. India ble verdensmester.

VM 2015 ble arrangert i Australia og New Zealand. Australia ble verdensmester.

VM i cricket 2019 blir arrangert i England og Wales.

## Referanser
Veten (Vågsøy)

**Veten** er en fjelltopp på Vågsøy i Kinn kommune. Høyde over havet er 613 meter og er det høyeste punktet på øya.

Sammen med Brurahornet danner Veten «bakgrunnen» for byen Måløy og sett fra fastlandssiden av Måløybrua ligger Veten til venstre og Brurahornet til høyre.

Toppen er et yndet turmål særlig fordi den ligger så tett på Måløy. Det går tursti til Veten fra Skramsvatnet som ligger like ovenfor Måløy stadion, og fjellet er teknisk sett enkelt å bestige. Fra toppen kan man nyte utsikt over Måløy sentrum og store deler av Vågsøy. 

## Referanser
Tryvannstreffet

**Tryvannstreffet**, også kjent som **Ditt livs party, Tryvannfestivalen** og **TRVN,** er et lukket årlig russetreff som blir holdes på Tryvann i Oslo. Treffet har blitt arrangert hvert år siden 1980 og starter stor sett i forbindelse med 1. mai-helgen. Før 2004 var det ikke noe organisert treff, men arrangert av russen selv. Siden 2005 ble treffet profesjonalisert med innleid vakthold, internasjonale artister etc. Politiet har uttalt at Tryvannfestivalen «er det tryggeste stedet for russen å feste». Tryvannsfestivalen ble miljøsertifisert av Oslo kommune i 2007 som første, og foreløpig eneste, russetreff. Tryvannsfestivalen hadde  besøkende fordelt på de fem arrangementsdagene i 2014. Etter en pause fra og med 2019, gjør Tryvannstreffet comeback i 2026 med nye eiere.

## Tryvann Awards
Tryvannstreffet er kjent for sine kåringer som het «Tryvann Awards». Det finnes ulike kategorier for bussruss, van og vandregrupper.

### Busskåringen
* Ringenes Herre (den bussen som skapte mest liv i «bussringene»)
* Årets konsept
* Årets buss
* Årets lyd
* Årets lys
* Årets rigg
* Årets interiør
* Årets eksteriør
* Årets rullebuss

### Vankåringen
* Årets TryVAN
* Årets anlegg
* Årets navn
* Årets fineste

### Vandregruppekåringen
* Årets navn
* Årets gruppe

## Tidligere artister
* Alesso
* Avicii
* Steve Angello
* R3HAB
* Dada Life
* Coolio
* Julie Bergan
* Flo Rida
* David Guetta
* Fedde Le Grand
* Xzibit
* Spencer & Hill
* DJ Antoine
* MC Roby Rob
* East Clubbers
* Klaas
* ItaloBrothers
* Niki Belucci
* Karpe Diem
* Vinter in Hollywood + Quick
* Erik og Kriss
* Hooga Troopers
* DJ John Moss
* CLMD
* Marcus Dimera
* Daniel Ortega
* Fat Joe
* HAYES
* Sonny Alven
* R.I.O.
* Linda Vidala
* Pasha
* Katastrofe
* Adrian Sellevoll

## Referanser


## Eksterne lenker
* TRYVANN - OSLO
* Tryvann - Oslo på Instagram
* tryvannoslo på TikTok
* Dittlivsparty
* TRVN
* TRVN på Instagram
Maria Full of Grace

***Maria Full of Grace*** (originaltittel: *María, llena eres de gracia*, bokstavelig oversatt: «Maria, full av nåde du er») er en drama-thriller fra 2004 regissert av Joshua Marston etter eget manus. Filmen er en samproduksjon mellom USA, Colombia og Ecuador.

Filmen handler om 17-årige Maria Alvarez, som lever og arbeider med familien i på landsbygda i Colombia. Hun arbeider på blomsterplantasje, men sier opp og reiser til Bogotá for å prøve å finne jobb der. På vei får hun tilbud om å være kurer, der hun skal smugle kokain. Hun aksepterer tilbudet, med løftet om at det er helt ufarlig, og reiser til USA, hvor det imidlertid oppstår problemer. 

## Roller (utvalg)
* Catalina Sandino Moreno – María Álvarez
* Yenny Paola Vega – Blanca
* Guilied Lopez – Lucy Díaz
* John Alex Toro – Franklin
* Patricia Rae – Carla, Lucys søster
* Orlando Tobón – Don Fernando

## Referanser


## Eksterne lenker
*
Mekongeiner

**Mekongeiner** (latin: *Juniperus convallium*, kinesisk: 命枝圆柏 *mi zhi yuan bai*) er en art av bartrær som tilhører einerslekten *Juniperus* i sypressfamilien. Den vokser utelukkende i fjellene sørvest og midt-vest i Kina, på 2.200-4.430 meters høyde.

Det er to varianter:
* *Juniperus convallium* var. *convallium* – 2.200-4.300 moh.
* *Juniperus convallium* var. *microsperma* – 3.200-4.430 moh., litt mindre bær

Treet er oppreist, tettvokst, blir inntil 1-20 meter høyt. Nålene er tette og skjellaktige, grågrønne i grupper av 3, og inntil 8 mm lange. Den er oftest særbu, med hann- og hunnblomster på separate individer.

Frøkonglene modner til brun-røde eller purpur-svarte, inntil 5-10 mm lange bær, runde eller ovale. Hannkonglene inntil 3 mm store.

## Eksterne lenker
* 
* Conifer Specialist Group – «Juniperus convallium» fra IUCN Red List.
* Conifers.org – «Juniperus convallium» beskrivelse.
* Flora of China - «Juniperus convallium.»
Xinjiangeiner

**Xinjiangeiner** (latin: *Juniperus pseudosabina*, kinesisk: 新疆方枝柏 *xin jiang fang zhi bai*) er en art av bartrær som tilhører einerslekten *Juniperus* i sypressfamilien. Den vokser i fjellene i Xinjiang, Afghanistan, Kasakhstan, Kirgisistan, Pakistan, Tadsjikistan, og Usbekistan, på 2&nbsp;000-4&nbsp;000 meters høyde.

Det er to varianter:
* Juniperus convallium var. pseudosabina – 2&nbsp;000-3 &nbsp;300 moh., lav busk
* Juniperus convallium var. takastanica – 2&nbsp;800-4&nbsp;000 moh., tre eller busk

Planten er en busk eller tre inntil 12 meter høyt. Nålene er tette i grupper av 3, og inntil 8&nbsp;mm lange. Nåler på unge skudd, mer skjellaktige på eldre. Den er oftest særbu, med hann- og hunnblomster på separate individer.

Frøkonglene modner til svarte eller brun-svarte, inntil 10 x 14&nbsp;mm store bær, runde eller ovale. Hannkonglene inntil 3&nbsp;mm store.

## Eksterne lenker
* 
* Conifer Specialist Group – «Juniperus pseudosabina» fra IUCN Red List.
* Conifers.org – «Juniperus pseudosabina» beskrivelse.
* Flora of China - «Juniperus pseudosabina.»
Liste over kirker i Stavanger

**Liste over kirker i Stavanger**. Listen viser godkjende kirker i Den norske kirke og andre kristne kirkebygg i Stavanger.
Juniperus wallichiana

***Juniperus wallichiana*** eller «Himalayan Black Juniper» (latin: *Juniperus wallichiana*) er et bartre som tilhører einerslekten *Juniperus* i sypressfamilien. Den vokser i fjellene i Himalaya. Den er sannsynligvis en variant *(Juniperus indica* var. *wallichiana)* av den høytvoksende arten **[[svarteiner]]** *(Juniperus indica)*, som også vokser i Himalaya på høyder 2.600-5.200 moh.

Det kan utvinnes eteriske oljer fra blader og kongler av planten.

## Eksterne lenker
*
Arendal (tettsted)

**Tettstedet Arendal** ligger i kommunene Arendal og Grimstad i Agder fylke, og er fylkets nest største tettsted med  innbyggere per 1. januar .  av disse bor i Grimstad kommune. Tettstedet Arendal er i 2025 nummer 14 i Norge rangert både etter befolkningens størrelse og arealets størrelse. Befolkningstettheten er lav, målt i mennesker pr. kvadratkilometer, sammenliknet med andre store tettsteder i Norge.

Tettstedet Arendal vokste fram som en mer eller mindre sammenhengende tettbebyggelse omkring og langs vannveiene Tromøysund, Galtesund, Byfjorden og Hølen. I sin avhandling om norske tettsteders historie trekker Hallstein Myklebost Arendals tettstedsgrense fra midt på 1800-tallet helt ut Galtesund og opp langs Hølen; tettbebyggelsene Rævesand på Tromøy, Sandviken på Hisøy og Vrengen i Nidelva regnet han som en del av tettstedet Arendal allerede midt på 1800-tallet. 
Dette på en tid da all viktig kommunikasjon foregikk sjøveien, og dette bebyggelsesmønsteret preger fremdeles tettstedet Arendal.

Kjøpstaden og bykommunen Arendal, innenfor sine formelle bygrenser, var helt fram til kommunesammenslåingen i 1992 bare en liten del av tettstedet Arendal, takket være byens trange grenser. Fram til 1902 omfattet kjøpstaden ikke mer enn det sentrale byområdet, som i dag ofte omtales som *gryta*. Byborgerne hevdet i flere sammenhenger, bl.a. i debatten om byutvidelse i 1890-åra, at *de høye fjelle* som omga byen var dens naturlige grenser.

Tettstedet Arendal, slik det i dag defineres av Statistisk sentralbyrå, strekker seg som en tilnærmet sammenhengende tettbebyggelse fra Eydehavn i øst og til og med Fevik i vest. Det omfatter flere steder som tidligere har vært definert som selvstendige tettsteder, bl.a. Eydehavn, Saltrød, Tromøy, Kolbjørnsvik og Fevik.

Fylkesvei 410 og fylkesvei 420 danner trafikkaksen på langs i tettstedet, og denne aksen omtales som kommunens kollektivakse. Pendelbuss trafikkerer ruten mellom Eydehavn i øst og Fevig og Grimstad i vest. E18 går i hovedtrekk innenfor tettstedet.

## Bilder

Fil:Arendal_Kulturrådhuset_02.JPG|Sam Eydes plass foran det kombinerte kultur-rådhuset er sentrum for rutebiltrafikken i tettstedet Arendal.
Fil:Arendal_prospekt_1.jpg|Tyholmens fasade mot sjøen. 
Fil:Arendal_havn_Kolbjørn.JPG|«Kolbjørn» går i rute mellom Tyholmen og Kolbjørnsvik, kjerneområdet i tettstedet. 
Fil:Eydehavn.jpg|Eydehavn hører til de østlige deler av tettstedet Arendal, og var tidligere definert som selvstendig tettsted.
Fil:Arendal KuvigaRV410.jpg|Fylkesveiene 410 og 420 er den viktigste trafikkaksen gjennom tettstedet. Bildet er fra i Kuviga i bydelen Barbu. 


## Se også
*Arendal
*Liste over Norges største tettsteder

## Referanser
Himalayaeiner

**Himalayaeiner** (latin: *Juniperus recurva*, kinesisk: 垂枝柏 *chui zhi bai*) er en art av bartrær som tilhører einerslekten *Juniperus* i sypressfamilien. Den vokser utelukkende i fjellene i Tibet, Yunnan, Afghanistan, nordre Burma, Bhutan, nordre India, Kashmir, Nepal, Pakistan og Sikkim, på 1.800-3.900 meters høyde.

Det er to varianter:
* ***Himalayaeiner*** *(Juniperus recurva* var. *recurva)* (垂枝柏 *chui zhi bai*) – 2.700-4.300 moh., større bær (12X9 mm), uten grønn midtnerve.
* ***Coxeiner*** *(Juniperus recurva* var. *microsperma)* (小果垂枝柏 *xiao guo chui zhi bai*) – 1.800-3.800 moh. (Tibet, Bhutan, Sikkim, nordre Burma), mindre bær (8x6 mm), tydelig grønn midtnerve.

Planten er en busk eller tre, konisk eller bredt pyramideformet. Barken er lyst gråbrun eller brun. Nålene er tette og skjellaktige, hvitgrønne eller lysegrønne i grupper av 3, og inntil 10&nbsp;mm lange, 1&nbsp;mm brede. Den er oftest særbu, med hann- og hunnblomster på separate individer.

Frøkonglene modner til purpur-svarte, inntil 9x-12&nbsp;mm store bær, runde eller ovale. Hannkonglene er gule.

## Eksterne lenker
* 
* Conifer Specialist Group – «Juniperus recurva» fra IUCN Red List.
* Conifers.org – «Juniperus recurva» beskrivelse.
* Flora of China - «Juniperus recurva».
* Flora of China - «Juniperus recurva var. coxii»
Sichuaneiner

**Sichuaneiner** (latin: *Juniperus saltuaria*, kinesisk: 方枝柏 *fang zhi bai*) er en art av bartrær som tilhører einerslekten *Juniperus* i sypressfamilien. Den vokser i fjellene i det sentrale og sørvestre Kina, på 2.700-4.600 meters høyde.

Treet er opprett og inntil 20 meter høyt. Nålene er tette i grupper av 3, og inntil 6&nbsp;mm lange. Nåler på unge skudd, mer skjellaktige på eldre. Den er oftest særbu, med hann- og hunnblomster på separate individer.

Frøkonglene modner til svarte eller bblå-svarte, inntil 9 x 10&nbsp;mm oppstående store bær, runde eller ovale, med bare ett frø. Hannkonglene inntil 2&nbsp;mm store.

## Eksterne lenker
* 
* Conifer Specialist Group – «Juniperus saltuaria» fra IUCN Red List.
* Conifers.org – «Juniperus saltuaria» beskrivelse.
* Flora of China - «Juniperus saltuaria.»
Juniperus squamata

**Juniperus squamata** (latin: *Juniperus squamata*, kinesisk: 高山柏 *gao shan bai*) er en art av bartrær som tilhører einerslekten *Juniperus* i sypressfamilien.

Den vokser utelukkende i fjellene i hele det sørlige Kina, Tibet, Afghanistan, nordre Burma, Bhutan, nordre India, Kashmir, Nepal, Pakistan og Sikkim, på  moh.

Mange forskere har ment at den er synonym med den Taiwanesiske arten ***Juniperus morrisonicola***, men denne har egen DNA-profil og kan derfor like godt anses som en egen art.

Det er én underart og fire varianter:
* ***Juniperus morrisonicola*** = syn. *Juniperus squamata* var. *morrisonicola* 'Hayata' – (Taiwan)
* *Juniperus squamata* var. *squamata* – 高山柏(原变种) *gao shan bai (yuan bian zhong)* – 2&nbsp;300–4&nbsp;400 moh. (Kina , Afghanistan, Bhutan, nordre India, Kashmir, nordre Burma, Nepal, Pakistan, Sikkim)
* *Juniperus squamata* var. *fargesii* – 长叶高山柏 *chang ye gao shan bai* – 1&nbsp;600–4&nbsp;500 moh. (sørlige og sørøstlige Kina)
* *Juniperus squamata* var. *hongxiensis* –  洪溪高山柏 *hong xi gao shan bai* – 3&nbsp;600–3&nbsp;700 moh. (sørlige Sichuan) 
* *Juniperus squamata* var. *parviflora* – 小叶高山柏 *xiao ye gao shan bai* –  3&nbsp;200–3&nbsp;800 moh. (sørvestre Sichuan)

Planten er en busk eller tre inntil 12&nbsp;m høye, grenene rett utstående eller oppstående, tett bladverk. Nålene er mer eller mindre bøyde og skjellaktige, hvitgrønne i grupper av tre, og inntil 10&nbsp;mm lange, 1,5&nbsp;mm brede. Den er oftest særbu, med hann- og hunnblomster på separate individer.

Frøkonglene modner til svarte eller blå-svarte, inntil 6×8&nbsp;mm store bær, runde eller ovale. Hannkonglene er 3–4&nbsp;mm store.

## Eksterne lenker
* 
* Conifer Specialist Group – «Juniperus squamata» fra IUCN Red List.
* Conifers.org – «Juniperus squamata» beskrivelse.
* Flora of China – «Juniperus squamata».
Angiosperm Phylogeny Group

**Angiosperm Phylogeny Group** er en gruppe botanikere som i fellesskap arbeider med fylogenien til blomsterplantene. Gruppen har publisert klassifikasjoner og botanisk systematikk som skal gi mer objektive og moderne resultater enn tidligere systemer som Cronquistsystemet og Takhtajansystemet. Etter første publisering i 1998 er det publisert tre oppdateringer:

* **[[APG-systemet]]** (1998), utgitt av: Arne A. Anderberg, Anders Backlund, Birgitta Bremer, Kåre Bremer, Barbara G.Biggs, Mark W. Chase, Peter K. Endress, Michael F. Fay, Peter Goldblatt, Mats H.G. Gustafsson, Sara B. Hoot, Walter S. Judd, Mari Källersjö, Elizabeth A. Kellogg, Kathleen A. Kron, Donald H. Les, Cynthia M. Morton, Daniel L. Nickrent, Richard G. Olmstead, Robert A. Price, Christopher J. Quinn, James E. Rodman, Paula J. Rudall, Peter F. Stevens, Vincent Savolainen, Douglas E. Soltis, Pamela E. Soltis, Kenneth J. Sytsma, Mats Thulin.

* **[[APG II-systemet]]** (2003), utgitt av: Arne A. Anderberg, Birgitta Bremer, Kåre Bremer, Mark W. Chase, Michael F. Fay, Peter Goldblatt, Walter S. Judd, Mari Källersjö, Jesper Kårehed, Kathleen A. Kron, Johannes Lundberg, Daniel L. Nickrent, Richard G. Olmstead, Bengt Oxelman, J. Chris Pires, James L. Reveal, James E. Rodman, Paula J. Rudall, Douglas E. Soltis, Pamela S. Soltis, Peter F. Stevens, Vincent Savolainen, Kenneth J. Sytsma, Michelle van der Bank, Kenneth Wurdack, Jenny Q.-Y. Xiang, Sue Zmarzty. 

* **[[APG III-systemet]]** (2009), utgitt av: Birgitta Bremer, Kåre Bremer, Mark W. Chase, Michael F. Fay, James L. Reveal, Douglas E. Soltis, Pamela S. Soltis, Peter F. Stevens, Arne A. Anderberg, Michael J. Moore, Richard G. Olmstead, Paula J. Rudall, Kenneth J. Sytsma, David C. Tank, Kenneth Wurdack, Jenny Q.-Y. Xiang, Sue Zmarzty

* **[[APG IV-systemet]]** (2016), utgitt av: James W. Byng, Mark W. Chase, Maarten J. M. Christenhusz, Michael F. Fay, Walter S. Judd, David J. Mabberley, Alexander N. Sennikov, Douglas E. Soltis, Pamela S. Soltis, Peter F. Stevens, Barbara Briggs, Samuel Brockington, Alain Chautems, John C. Clark, John Conran, Elspeth Haston, Michael Möller, Michael Moore, Richard Olmstead, Mathieu Perret, Laurence Skog, James Smith, David Tank, Maria Vorontsova, Anton Weber

APG-gruppen må ikke forveksles med presentasjonen på AP-websiden, som kun vedlikeholdes av professor Peter F. Stevens.

## Referanser




## Eksterne lenker
* Oversikt over APG-systemet, fra Universitetet i Hamburg (1998).
* Abstrakt av APG II-systemet (2003).
* HTML – fulltekst av APG II-systemet. Publisert i *Botanical Journal of the Linnean Society*, 2003, Nr. 141, side 399–436.
* PDF  – fulltekst av APG II-systemet. Kladiogram på side 401. Systematisk klassifisering (taksonomisk oversikt) fra side 416.
Grimstadporten tunnel

**Grimstadporten** er en tunnel på europavei 18 i Grimstad kommune i Agder. Tunnelen er 552 meter lang og ble åpnet som en del av motortrafikkveien mellom Arendal og Grimstad i 2000.

## Se også

*Veitunneler i Norge
*Undersjøiske veitunneler i Norge
Kjørholttunnelen

**Kjørholttunnelen** er en tunnel på europavei 18 i Porsgrunn kommune i Telemark. Tunnelen er  meter lang og ble åpnet sammen med Grenlandsbrua og Bambletunnelen i 1996. Opprinnelig hadde Kjørholttunnelen tre kjørefelt, men disse ble senere omgjort til to bredere felt som et trafikksikringstiltak. Tunnelen har én nødutgang omtrent på midten. August 2018 ble den utvidet med et parallelt løp, men dette vil ikke åpne før ny parallell Grenlandsbru åpner.

## Oppgradering
Kjørholttunnelen og Bambletunnelen var stengt for oppgradering fra 21. april 2017 til 31. august 2018. Det ble sprengt ut nye løp, slik at begge tunnelene fikk to løp, med tilsammen fire kjørefelt. Kombinert med en ny Grenlandsbru, som skal stå ferdig i 2025, vil anlegget inngå i den nye motorveistrekningen E18 Langangen – Grimstad.

## Se også
* Grenlandsbrua
* Veitunneler i Norge
* Undersjøiske veitunneler i Norge

## Referanser
Morgan (biskop)

**Morgan** var engelsk biskop-valgt av Durham bispedømme i høymiddelalderen.

Han var en sønn utenfor ekteskap av kong Henrik II av England. Svært lite er kjent om hans liv i motsetning til hans to andre halvbrødre født utenfor ekteskap av andre mødre, William Longespée, 3. jarl av Salisbury, og Geoffrey av York.

Morgan var domprost i Beverley i East Riding of Yorkshire før han ble nominert til Durham bispedømme en gang mellom 7. mars og 7. mai 1215. Han ble dog aldri vigslet til biskop, ettersom pave Innocens III nektet grunnet hans illegitimitet, noe som ikke forhindret hans halvbror Geoffrey å bli erkebiskop av York.

## Referanser
Konstituent (lingvistikk)

En **konstituent** er i syntaktisk analyse et ord eller en gruppe ord som fungerer som en enhet i en hierarkisk struktur. Et eksempel på konstituenter er fraser (nominalfraser, verbalfraser, osv.). Disse kan være en del av for eksempel en underordna setning, som på sin side fungerer som konstituent i hovedsetninga.

Begrepet *konstituentrekkefølge* viser vanligvis til den innbyrdes rekkefølga til konstituentene som fungerer som subjekt, objekt og verbal.
Cordillera de Talamanca

**Cordillera de Talamanca** er en fjellkjede som ligger langs grensa mellom Costa Rica og Panama. En stor del av den befinner seg innafor nasjonalparken La Amistad internasjonale park. Fjellkjedens høyeste punkt er Cerro Chirripó, som med sine 3&nbsp;819 moh. er Costa Ricas høyeste punkt.

Fjellet Cerro de la Muerte som ligger i fjellkjeden, er det høyeste punktet langs Den interamerikanske motorveien.

Cordillera de Talamanca er hjemsted for en rekke dyre- og plantearter som ikke lever noe annet sted på jorda.

## Referanser


## Eksterne lenker
*
Eucerini

* *[[Eucera]]*

**Langhornsbier** (Eucerini) er en gruppe av vepser som hører til familien Apidae. Den er en artsrik gruppe med rundt 500 arter fordelt på over 30 slekter, men det er sannsynlig at noen av disse bør slås sammen. Det er registrert 117 arter i Europa.

## Utseende
Middelsstore, middels kraftige, tett hårete bier. De minner om honningbier. Særlig hannene kan kjennes på at de har uvanlig lange antenner.

## Levevis
Eucerini er solitære bier som bygger reir enkeltvis.

## Systematisk inndeling

* ordenen vepser, (Hymenoptera)
** gruppen stilkvepser, Apocrita
*** gruppen broddvepser, Aculeata
**** overfamilien Apoidea
***** familien Apidae 
****** gruppen Apinae
******* gruppen **langhornsbier**, **Eucerini**
******** slekten  *[[Agapanthinus]]* LaBerge, 1957    
******** slekten  *[[Alloscirtetica]]* Holmberg, 1909    
******** slekten  *[[Canephorula]]* Jörgensen, 1909    
******** slekten  *[[Cemolobus]]* Robertson, 1902    
******** slekten  *[[Cubitalia]]* Friese, 1911  – én art i Europa  
******** slekten  *[[Eucera]]* Scopoli, 1770  – 78 arter i Europa  
********* *[[Eucera longicornis]]*
********* *[[Eucera nigrescens ]]* 
******** slekten  *[[Eucerinoda]]* Michener & Moure, 1957    
******** slekten  *[[Florilegus]]* Robertson, 1900    
******** slekten  *[[Gaesischia]]* Michener, LaBerge & Moure, 1955   
******** slekten  *[[Gaesochira]]* Moure & Michener, 1955    
******** slekten  *[[Hamatothrix]]* Urban, 1989    
******** slekten  *[[Lophothygater]]* Moure & Michener, 1955    
******** slekten  *[[Martinapis]]* Cockerell, 1929    
******** slekten  *[[Melissodes]]* Latreille, 1829    
******** slekten  *[[Melissoptila]]* Holmberg, 1884    
******** slekten  *[[Micronychapis]]* Moure & Michener, 1955    
******** slekten  *[[Notolonia]]* Popov, 1962    
******** slekten  *[[Pachysvastra]]* Moure & Michener, 1955    
******** slekten  *[[Peponapis]]* Robertson, 1902    
******** slekten  *[[Platysvastra]]* Moure, 1967    
******** slekten  *[[Santiago (genre)|Santiago]]* Urban, 1989    
******** slekten  *[[Simanthedon]]* Zavortink, 1975    
******** slekten  *[[Svastra]]* Holmberg, 1884    
******** slekten  *[[Svastrides]]* Michener, LaBerge & Moure, 1955 
******** slekten  *[[Svastrina]]* Moure & Michener, 1955    
******** slekten  *[[Syntrichalonia]]* LaBerge, 1957    
******** slekten  *[[Tetralonia]]* Spinola, 1839 – 30 arter i Europa    
******** slekten  *[[Tetraloniella]]* Ashmead, 1899  – 8 arter i Europa  
******** slekten  *[[Thygater]]* Holmberg, 1884    
******** slekten  *[[Trichocerapis]]* Cockerell, 1904    
******** slekten  *[[Xenoglossa]]* Smith, 1854

## Kilder
* Fauna Europaea, utbredelsedatabase for europeiske dyr: http://www.faunaeur.org 

## Eksterne lenker
* 
* Norsk Entomologisk forening – for deg som er interessert i insekter.
Hua Sui

**Hua Sui** (kinesisk: 华燧; pinyin: *Huá Suì*, født 1439 i Wuxi i provinsen Jiangsu i Kina, død 1513) var en kinesisk høylærd og boktrykker i Wuxi under Ming-dynastiet (1368–1644). Han kom til en velstående og viden kjent slekt i området. Hua Sui er best kjent for å ha introdusert trykking ved hjelp av flyttbare gjenbrukstyper med skrifttegn av metall. Tidligere benyttet man tre (oppfunnet av Wang Zhen ca. 1300, eller keramikk, som ved slitasje gav utydelige trykk. Selve boktrykkerkunsten, uten bevegelige typer da, ble oppfunnet av Bi Sheng i 1040-årene.

Kina var egentlig ikke først ute med dette på verdensbasis - i Korea begynte man med metalltyper på 1200-tallet. Men intet tyder på at Hua Suis metode var inspirert av koreansk boktrykkerkunst.

## Referanser


## Litteratur
*Needham, Joseph (1986). *Science and Civilization in China: Volume 5, Part 1*. Taipei: Caves Books Ltd.
Tambarfeltet

**Tambarfeltet** er et offshore oljefelt som ligger i den sørlige delen av norsk sektor i Nordsjøen. Feltet utgjør sammen med Ulafeltet og Gydafeltet, UGT-området, som er DONG Energys hovedområde. Ulafeltet ble oppdaget i 1983 og startet produksjonen i 2001 , mens Tambarfeltet ble oppdaget i 1983, startet produksjonen i juli 2001. Oljefeltet er berergnet å inneholde 46.9&nbsp;millioner m3 oljeekvivalentet.

BP er operatør på feltet med en eierandel på 55%, mens DONG Energy eier 45%.

Tambar WHP (Plattformen) ble designet av Aker Solutions Engineering i perioden 2000–2001.

## Referanser
Divertimento

**Divertimento** (fra italiensk *divertire*, «å underholde»; flertall: *divertimenti*) er et lettere musikkstykke med mange korte satser. Antallet satser er som regel fra en til ni, men det finnes minst ett med hele tretten satser. Divertimenti har gjerne en underholdende og munter karakter, ofte spilt som taffelmusikk eller utendørs. Fram mot slutten av 1700-tallet var divertimenti populære ved europeiske hoff. En av de mest kjente komposisjonene er Wolfgang Amadeus Mozarts *Divertimento i F-dur*, KV 138. Av andre komponister som skrev divertimenti kan nevnes Leopold Mozart, Carl Stamitz, Joseph Haydn og Luigi Boccherini.

På 1800-tallet ble divertimentoen umoderne, men noen 1900-talls-komponister har tatt i bruk formen, eksempelvis Béla Bartók  med *Divertimento for strykeorkester* og Leonard Bernstein med *Divertimento for Symphonic Band*.

## Referanser


## Eksterne lenker
* «Divertimento», *Klassik.com* (tysk)
Musikkåret 1957

## Hendelser
*4. februar – Rune Lindblad, Sven-Eric Johansson og Bruno Epstein gjennomfører den første konserten i Sverige med konkret- og elektroakustisk musikk på Folkets hus i Göteborg.

## Årets album
*Mose Allison – *Black Country Suite*
*Chuck Berry – *[[After School Session]]* (debut)
*B.B. King – *Singin’ The Blues*
*Ricky Nelson – *[[Ricky (album)|Ricky]]*
*Little Richard – *Here’s Little Richard*

## Årets hits & singler
*The Crickets – *That'll Be The Day*
*The Crickets – *Oh, Boy!*
*Danny & The Juniors – *At The Hop*
*The Everly Brothers – *Bye Bye Love*
*The Everly Brothers – *Wake Up Little Susie*
*Buddy Holly – *Peggy Sue*
*Lars Lönndahl – *Tulpaner från Amsterdam*
*Lars Lönndahl – *Cindy min Cindy*
*Lars Lönndahl – *Kärleksbrev i sanden*
*Lars Lönndahl – *Hej där*
*Lars Lönndahl – *Piove*
*Ricky Nelson – *A Teenager's Romance*
*Ricky Nelson – *I'm Walking*
*Ricky Nelson – *Be-Bop-Baby*
*Elvis Presley – *Too Much / Playing For Keeps*
*Elvis Presley – *All Shook Up*
*Elvis Presley – *[[(Let Me Be Your) Teddy Bear]] / Loving You*
*Elvis Presley – *[[Jailhouse Rock]] / Treat Me Nice*
*Povel Ramel – *[[Lingonben]]*
*Frank Sinatra – *All The Way*

## Priser / konkurranser
### [[Eurovision Song Contest]]
*Eurovision Song Contest 1957

## Fødsler

## Dødsfall

## Bildegalleri

Janick Gers 30nov2006.jpg|Janick Gers(1957–)
Adrian Smith 30nov2006.jpg|Adrian Smith(1957–)
NICK CAVE 2006-11-11 21-58Uhr 019.jpg|Nick Cave(1957–)


## Referanser


## Eksterne lenker
*
HelikopterDrift

**HelikopterDrift** er et norsk helikopterselskap med hovedbase på Kjeller flyplass i Lillestrøm. Selskapet har avdelinger i Stavanger (opprettet i 2002) og Narvik (opprettet i 2003). Selskapet har ti helikoptre som brukes til persontransport, inspeksjon av kraftlinjer for energiselskaper, filming og fotografering for aviser og andre mediselskaper, trafikkovervåkning og flyginger med diverse last.

Selskapet ble opprettet 10. september 1993 av Geir Thyness med kontrakt på trafikkovervåkning for Radio 1. Selskapet er i dag et heleid datterselskap til Helitrans på Værnes.

## Eksterne lenker
* 
*
Trykkluftmaskin

En **trykkluftmaskin** bruker trykkluftenergi til å utføre en arbeidsoppgave. Trykkluft er komprimert luft. Ved bruk til håndmaskiner er 6 bars lufttrykk en generell norm, men kompressorer arbeider i et reguleringsområde som vanligvis er ca. 6-8 bar eller inntil 10 bar. Maksimalt arbeidstrykk for en maskin er vanligvis ca. 10 bar.

Pneumatiske maskiner brukes i forskjellige bransjer og til forskjellige arbeidsoppgaver. De utfører boring, meisling, sliping og andre typer arbeid. Maskinene har en luftmotor eller et stempelsystem. Kravet til luftkvalitet er avhengig av maskintypen. Trykkluft inneholder vanligvis partikler, olje, vann og vanndamp.

Til oppgaver som kan utføres med en elektrisk maskin gir det vesentlig lavere energikostnad. Virkningsgraden på tilført energi til en kompressor er vesentlig lavere enn ved bruk av elektriske motorer, men trykkluften gir andre fordeler og brukes derfor mye til enkelte typer arbeid.
Sandvika teater

**Sandvika teater** (tidl. Sandvika kino) holder til i Kinogården i Sandvika ved Sandvikselva i Bærum. Bygningen  er bygget i 1959 og eies av Bærum kommune. 

Kinogården ble bygget som kinolokale med 500 sitteplasser i 1959. Bygningen er tegnet av arkitektene Magnus og Anton Poulsson. Magnus Poulsson er blant annet kjent for å ha tegnet Oslo rådhus og Bærum rådhus. 

Landets første, kommunale kino- og kulturadministrasjon ble etablert i Kinogården i 1969. Etterhvert ble hovedscenen også tilgjengelig for andre kunstarter som teater, ballett, konserter mv. Kinodriften i bygget ble avviklet i 1987, og hovedsalen ble bygget om i 1989.

Gården ble pusset opp og rehabilitert sesongen 2008-2009, og har en publikumskapasitet på 497.

## Litteratur
* *100 år i Sandvika*, Selskapet til Sandvikens Vel, 1996.
* *Sandvika – fra tettsted til by*, Selskapets til Sandvikens Vel, 2006. ISBN 978-82-303-0619-2

## Eksterne lenker
* Bærum kommune: Sandvika teater
* Kulturarena Bærum
De Nygifte

***De Nygifte*** er et skuespill av Bjørnstjerne Bjørnson, utgitt i 1865. Handlingen er lagt til en embetsfamilie i samtiden.

Stykket hadde urpremiere på Kristiania Theater 20. desember 1865 under forfatterens egen ledelse.

Francis Bull skriver i innledningen til ***Bjørnstjerne Bjørnson. Samlede digter-verker*** at «"De Nygifte" utkom i november 1865, og gjorde straks stor lykke; det blev samtidig antatt til opførelse både i Stockholm, Kjøbenhavn og Kristiania, noget som intet norsk digterverk før hadde opnådd, og snart kom det også på scenen i Bergen, Trondhjem, Göteborg, Linköping o.s.v.» (xxx)

Bull skriver også «I Mathildes skikkelse har Bjørnson formodentlig også villet vise sit publikum hvordan et digterverk kunde komme til at gripe ind i menneskeskjæbner.» (xxxii)

## Handling
Skuespillet består av to akter, som finner sted med ett års mellomrom. Begynnelsen av første akt foregår i en rikt møblert stue, hjemme hos en lensmann og hans kone. Datteren deres Laura har nettopp giftet seg, og bor sammen med sin nye ektemann Aksel hjemme hos foreldrene. De har også Lauras venninne, den ugifte kvinnen Mathilde, boende hjemme hos seg - som hjalp Aksel med å overbevise Laura om å gifte seg med henne. I den første scenen sitter Lauras far og leser avisen, mens Laura og moren hennes diskuterer sistnevntes skrantende helse. Av hensyn til moren sin mener Laura at hun og ektemannen ikke burde gå til en sammenkomst som skal finne sted samme kveld, og som vennene deres har arrangert til ære for dem.

Men Laura og Aksel begynner snart å krangle, og Aksel ber igjen Mathilde om hjelp til å få Laura til å være lojal mot ham i stedet for ovenfor foreldrene hennes. Mathilde kvier seg imidlertid for å støtte Aksel i en sånn situasjon. Aksel sier til svigerfaren at de heller burde flytte til hovedstaden, fordi Aksel må arbeide der. Selv om svigerfaren kraftig motsetter seg dette, men Aksel bestemmer seg likevel for å reise og at Mathilde burde reise sammen med ham og Laura.

Ett år senere er Lauras foreldre på besøk hos Laura og ektemannen hennes i hjemmet deres, på et noe overraskende besøk. Det eldre ekteparet er på vei til Italia, og besøket innledes med to tekster som blir lest høyt for seerne. Den første teksten var en novelle fra en avis, hvis handling er strålende lik Aksel og Lauras historie - men hvor den unge kona i historien egentlig ikke elsker ektemannen sin. Mathilde leser teksten høyt for Laura, men Aksel har tidligere også lest historien. Men historien irriterer Aksel, fordi han mener at den ser ut til å forutsi at hans eget ekteskap kommer til å mislykkes.

## Rolleliste
* Amtmannen
* Fruen
* Laura, deres datter
* Axel, hennes mann
* Mathilde, hennes venninne

## Eksterne lenker
* Utgaven fra 1865 hos Nasjonalbiblioteket.
Nakhiske språk

**Nakhiske språk** er en liten språkgruppe som hovedsakelig snakkes i delrepublikkene Tsjetsjenia og Ingusjetia i  Russland og i Georgia.

De nakhiske språkene blir nå ansett som en grein av den dagestanske språkfamilien. Tidligere ble de imidlertid klassifisert som en separat ''nord-sentral kaukasisk'' språkfamilie.

## Klassifisering
* Vejnakhiske språk, et dialektkontinuum med to skriftspråk:
** Tsjetsjensk &ndash; rundt 1 300 000 brukere.
** Ingusjisk &ndash; rundt 230,000 brukere.
* Batsisk eller batsbi &ndash; rundt 3 500 brukere, hovedsakelig i Zemo-Alvani i Georgia. Ikke gjensidig forståelig med tsjetsjensk eller ingusjisk.
Løfteredskap

**Løfteredskaper** brukes ved transport og håndtering av varer eller flytting av gjenstander, og også ved utførelse av annet arbeid.

Vanlige typer løfteredskap er:
* Bæresele (transport)
* Heis
* Heisekran
* Jekketralle
* Løftestropp
* Lasterampe
* Løftebord
* Stubbebryter
* Talje
* Tau
* Truck
Melectini

* *[[Melecta]]*

**Melectini** er en gruppe av vepser som hører til familien Apidae. Disse er såkalte gjøkbier eller parasitter som legger sine egg i andre biers reir. Det er funnet 35 arter i Europa.

## Utseende
Middelsstore, kraftige, bredt bygde bier. De har lange, tynne tunger som egner seg til å nå dypt ned i blomster. Disse biene er nokså korthårede og kan minne om vepsebier (*Nomada*), en annen gruppe av snyltende bier, men vingeårenettet er noe ulikt hos de to gruppene, i tillegg er Melectini vanligvis kraftigere bygd. Som andre gjøkbier mangler de pollenkurver på bakbeina, siden de ikke trenger å samle pollen til avkommet sitt.

## Levevis
Melectini er snyltere som legger sine egg i reirene til andre solitære bier. *Melecta*-artene snylter gjerne på pelsbier (*Anthophora* spp.).

## Utbredelse
De er utbredt i alle verdensdeler.

## Systematisk inndeling

* ordenen vepser, (Hymenoptera)
** gruppen stilkvepser, Apocrita
*** gruppen broddvepser, Aculeata
**** overfamilien Apoidea
***** familien Apidae 
****** gruppen Apinae
******* gruppen **Melectini**
******** slekten *[[Afromelecta]]* Lieftinck 1972
******** slekten *[[Brachymelecta]]* Linsley 1939
******** slekten *[[Melecta]]* Latreille 1802 (= *Bombomelecta*, *Symmorpha*) - 23 arter i Europa
******** slekten *[[Sinomelecta]]* Baker 1997
******** slekten *[[Tetralonioidella]]* Strand 1914 (= *Callomelecta*, *Protomelissa*)
******** slekten *[[Thyreomelecta]]* Rightmyer & Engel 2003
******** slekten *[[Thyreus]]* Panzer 1806 (= *Crocissa*, *Crocisa*) - 12 arter i Europa
******** slekten *[[Xeromelecta]]* Linsley 1939
******** slekten *[[Zacosmia]]* Ashmead 1898 (= *Micromelecta *)

## Kilder
* Fauna Europaea, utbredelsedatabase for europeiske dyr: http://www.faunaeur.org 

## Eksterne lenker
* 
* Norsk Entomologisk forening – for deg som er interessert i insekter.
Karl Aleksander av Lorraine

**Fyrst Karl Aleksander av Lorraine** (født 12. desember 1712 i Lunéville, død 4. juli 1780 i Tervuren) var sønn av Leopold Josef, hertug av Lorraine og Élisabeth Charlotte d'Orléans. Da den eldste broren hans Frans I Stefan, hertug av Lorraine, giftet seg med erkehertuginne Maria Teresia, som var datter til keiser Karl VI, gikk Karl Aleksander inn i keiserens tjeneste i 1737.

Under den østerrikske arvefølgekrigen var han en av de øverste østerrikske kommandørene, og han var mest kjent for nederlaget mot Fredrik den store i slaget ved Chotusitzi 1742, og slaget i Hohenfriedberg i 1745. Han ble også slått av Moritz av Sachsen i slaget ved Rocoux i 1746. I januar 1744 giftet han seg med den eneste søsteren til Maria Teresia, erkehertuginne Maria Anna av Østerrike. Paret ble guvernører av de spanske Nederlandene. 

Til tross for at Maria Anna døde senere samme året, var Karl guvernør fram til han døde i 1780. Han ble særs populær i sin samtid og ble også stormester av Den tyske orden i 1761. Under syvårskrigen kommanderte han den østerrikske hæren i slaget ved Praha, der han igjen ble slått. Han slo senere en mindre prøyssisk hær i 1757 i slaget ved Breslau, før han igjen gikk på et nederlag for Fredrik II i slaget ved Leuthen. Etter dette siste nederlaget ble Karl erstattet av Leopold Josef von Daun, hvorpå han trakk seg fra videre militærtjeneste.

## Referanser


## Litteratur
* van Win, Jean: *Bruxelles maçonnique*, Editions Cortext, Marcinelle, 2007. ISBN 978-28-743-0047-9
Euglossini

* *[[Aglae]]*
* *[[Euglossa]]*
* *[[Eulaema]]*
* *[[Eufriesea]]*
* *[[Exaerete]]*

**Orkidébier** (**Euglossini**) er en gruppe av vepser som hører til familien Apidae. De er vanligvis lette å kjenne igjen på sine metalliske farger. Man kjenner rundt 200 arter fra Sør- og Mellom-Amerika.

## Utseende
Middelsstore til store, omtrent snaue bier. Alle slektene bortsett fra slekten *[[Eulaema]]* er skinnende metallisk fargede, grønnlige eller kobberfargede, dermed lette å kjenne fra andre bier. Hannene har spesielt utformede organer på beina som de bruker til å samle inn og lagre duftstoffer, bakleggene er gjerne utvidet til store, trekantede plater. *[[Eulaema]]-*artene er svarte eller brunlige og minner sterkt om humler.

## Levevis
De fleste Euglossini er solitære bier (som lager reir hver for seg), men noen arter danner primitive samfunn. Slektene *[[Exaerete]]* og *[[Aglae]]* er gjøkbier som legger sine egg i reirene til andre ordkidébier. Hunnene samler nektar og pollen til mat for larvene, dessuten voks, harpikser og leire som de bruker til å bygge reir.

## Knyttet til orkideer
Hannene i denne gruppen har et unikt forhold til visse orkidéer. Fra disse plantene samler hannene luktstoffer (parfyme) som de lagrer i spesielle beholdere på bakbeina og som trolig tiltrekker hunnene, selv om det ikke er sikkert påvist at de har denne funksjonen. Hann-biene besøker blomstene for å samle parfyme og får dermed på seg pollinier, som deretter overføres til neste orkidé som hannen besøker. Disse orkidéene har ikke nektar og tilby ikke noe annet enn parfyme, og de blir også bare bestøvet av hann-bier fra denne gruppen. Enkelte arter har et lignende forhold til planter fra andre familier. Biene samler ikke bare stoffer som er velluktende for mennesker, men også for oss illeluktende stoffer som skatol. Én art samlet til og med inn store mengder DDT fra sprøytemiddel-lagre, tilsynelatende uten å ta noen som helst skade av denne vanligvis dødelige insektgiften.

## Utbredelse
Gruppen finnes naturlig bare i Sør- og Mellom-Amerika, men én art er blitt infført til det sørlige USA.

## Systematisk inndeling

* ordenen vepser, (Hymenoptera)
** gruppen stilkvepser, Apocrita
*** gruppen broddvepser, Aculeata
**** overfamilien Apoidea
***** familien Apidae 
****** gruppen Apinae
******* gruppen **orkidébier**, **Euglossini**
******** *[[Aglae caerulea]]* Lepeletier & Serville, 1825
******** slekten *[[Euglossa]]* – mer enn 110 arter
******** slekten *[[Eulaema]]* – ca. 25 arter
******** slekten *[[Eufriesea]]* – mer enn 60 arter
******** slekten *[[Exaerete]]* – 6 arter

## Kilder
* Fauna Europaea, utbredelsedatabase for europeiske dyr: http://www.faunaeur.org 

## Eksterne lenker
* 
* Norsk Entomologisk forening – for deg som er interessert i insekter.
Tegneserieåret 1957

**Tegneserieåret 1957** er en oversikt over hendelser, fødte og avdøde personer med tilknytning til tegneserier i 1957.

## Hendelser
* 5. august: *[[Andy Capp]]* av Reg Smythe opptrer for første gang i Daily Mirror.
*I USA skaper Mell Lazarus tegneserien *[[Våran fröken]]* (original *Miss Peach*), som utspiller seg seg i skolemiljø.
*Tegneseriebladet Alla tiders seriejournal legges ned etter 7 år og 162 nummer.

## Prisvinnere
*Reuben Award: Hal Foster
## Utgivning

|-
|Januar ||27. || Frank Miller ||  || tegneserieskaper, kjent blant annet for *[[Sin City]]* ||align=center| ||align=center| - || 

|April ||3. || Yves Chaland ||  || tegneserieskaper || align=center|33 || align=center| 1990 ||
|-
|rowspan=3|Juni ||8. || Scott Adams ||  || tegneserieskaper, kjent for *[[Dilbert]]* ||align=center| ||align=center| - || 
|-
|19. || Eirik Ildahl ||  || forfatter, tegneserieskaper og dramatiker ||align=center| ||align=center| - || 
|-
|21. || Berkeley Breathed ||  || tegneserieskaper, kjent for *[[Opus (tegneserie)|Opus]]* ||align=center| ||align=center| - ||

|rowspan=2|August ||7. || Mark Bagley ||  || tegneseriekunstner ||align=center| ||align=center| - ||

|9. || Rick Leonardi ||  || tegneserie-illustratør ||align=center| ||align=center| - ||
|-
|September ||13. || InkaLill ||  || tegneserieskaper ||align=center| ||align=center| - || 
|}

## Dødsfall

|-
|Januar ||5. || Clarence Gray ||  || tegneserietegner ||align=center| 45 ||align=center| 1911 ||
|}


Frank Miller.jpg|Frank Miller(1957–)
Scott_Adams_2017.png|Scott Adams(1957–)


## Referanser


## Eksterne lenker
*
Midtun

**Midtun** er et nærings-og boligområde i Fana bydel i Bergen kommune, like øst for bydelssenteret Nesttun, og ellers omgitt av Tveiterås og Helldalsåsen i nord og Øvsttun i sør, som alle utgjør sammenhengende tettbebyggelse som inngår i tettstedet Bergen. 

Øst for Midtun er det mer spredt bebyggelse mot grensen til Arna bydel. 

Midtun hører til poststedet Nesttun sammen med Øvsttun, ca. 17 km sør for Bergen sentrum. På Midtun er det mest rekkehus, villaområder og næringsområder, med mye næringsmiddelindustri, som Kavli og Friele. Midtun skole og Ulsmåg skole ligger i området.

Midtun er endestasjon for museumsbanen Gamle Vossebanen - beliggende mellom Hardangervegen og Nesttunelven umiddelbart nord for der disse krysser Ulsmågvegen. Midtun er den av Gamle Vossebanens stasjoner som har det største antallet av- og påstigende reisende. Stasjonen har omløpsspor og plattform til ett spor. Under 2. verdenskrig anla tyskerne en lasteplass på stedet. Rester av lasteplattformen er ennå synlige under Hardangervegen (sett fra stasjonsplattformen). 

Midtun omfattes av grunnkretsene Midtun og Ulsmåg, som hadde til sammen 2&nbsp;262 innbyggere 1. januar 2014 og et samlet areal på 1,66 km² og 0,02 km² ferskvann.

## Referanser
Konfliktåret 1957

## Aktive konflikter
* Frigjøringskrigen i Algerie (1954-1962)
** Frankrike på ene siden
** FLN på andre siden
* Ifnikrigen (1957-1958)
** Marokko på ene siden
** Spania på andre siden
*Vietnamkrigen (1955-1975)

## Hendelser
*15. mai – Storbritannia sprenger sin første hydrogenbombe over Malden Island.
*23. oktober – Ifnikrigen innledes med at Marokko angriper den spanske enklaven Sidi Ifni.